CELEX: 62018CA0405
Language: lt
Date: 2020-02-27 00:00:00
Title: Byla C-405/18: 2020 m. vasario 27 d. Teisingumo Teismo (ketvirtoji kolegija) sprendimas byloje (Nejvyšší správní soud (Čekijos Respublika) prašymas priimti prejudicinį sprendimą) AURES Holdings a.s. / Odvolací finanční ředitelství (Prašymas priimti prejudicinį sprendimą – SESV 49 straipsnis – Įsisteigimo laisvė – Mokesčių teisės aktai – Pelno mokestis – Bendrovės faktinės administracijos buveinės perkėlimas į kitą nei jos įsteigimo valstybę narę – Rezidavimo vietos mokesčių tikslais perkėlimas į šią kitą valstybę narę – Nacionalinės teisės nuostatos, neleidžiančios remtis mokestiniais nuostoliais, patirtais įsteigimo valstybėje narėje prieš buveinės perkėlimą)

27.4.2020   
            
            
               LT
            
            
               Europos Sąjungos oficialusis leidinys
            
            
               C 137/12
            
         
      2020 m. vasario 27 d. Teisingumo Teismo (ketvirtoji kolegija) sprendimas byloje (Nejvyšší správní soud (Čekijos Respublika) prašymas priimti prejudicinį sprendimą) AURES Holdings a.s. / Odvolací finanční ředitelství
      
      (Byla C-405/18) (1)
      
      (Prašymas priimti prejudicinį sprendimą - SESV 49 straipsnis - Įsisteigimo laisvė - Mokesčių teisės aktai - Pelno mokestis - Bendrovės faktinės administracijos buveinės perkėlimas į kitą nei jos įsteigimo valstybę narę - Rezidavimo vietos mokesčių tikslais perkėlimas į šią kitą valstybę narę - Nacionalinės teisės nuostatos, neleidžiančios remtis mokestiniais nuostoliais, patirtais įsteigimo valstybėje narėje prieš buveinės perkėlimą)
      (2020/C 137/14)
      Proceso kalba: čekų
      
         Prašymą priimti prejudicinį sprendimą pateikęs teismas
      
      
         Nejvyšší správní soud
      
      
         Šalys pagrindinėje byloje
      
      
         Pareiškėja (apeliantė): AURES Holdings a.s.
      
      
         Kita kasacinio proceso šalis: Odvolací finanční ředitelství
      
      
         Rezoliucinė dalis
      
      
                  1.
               
               
                  SESV 49 straipsnis turi būti aiškinamas taip, kad pagal vienos valstybės narės teisę įsteigta bendrovė, kuri perkelia savo faktinę administracijos buveinę į kitą valstybę narę, ir šis perkėlimas neturi įtakos jos, kaip pagal pirmosios valstybės narės teisę įsteigtos bendrovės, statusui, gali remtis šiuo straipsniu, ginčydama atsisakymą kitoje valstybėje narėje perkelti nuostolius, atsiradusius prieš šį perkėlimą.
               
            
                  2.
               
               
                  SESV 49 straipsnis turi būti aiškinamas taip, kad pagal jį nedraudžiamos valstybės narės teisės nuostatos, pagal kurias bendrovei, perkėlusiai savo faktinę administracijos buveinę ir kartu rezidavimo vietą mokesčių tikslais į šią valstybę narę, nenumatyta galimybė remtis iki šio perkėlimo kitoje valstybėje narėje, kur ji išlaiko savo registruotą buveinę, patirtais mokesčių nuostoliais.
               
            
         (1)  OL C 301, 2018 8 27.